stanford-oval/wikipedia huggingface dataset:
סטרומייל סוויפט

| --- | --- |

סוויפט בשנת 2005
 לידה:  21 בנובמבר 1979 (בן 44) שריבפורט, לואיזיאנה, ארצות הברית
 עמדה:  פאוור פורוורד, סנטר
 גובה:  2.08 מטרים
 מכללה:  אוניברסיטת המדינה של לואיזיאנה
 דראפט:  בחירה שנייה, 2000 ונקובר גריזליס
 קבוצות כשחקן
 2000–2005  2005–2006  2006–2008  2008–2009  2009  2009–2010:  ונקובר/ממפיס גריזליס  יוסטון רוקטס  ממפיס גריזליס  ניו ג'רזי נטס  פיניקס סאנס  שאנדונג ליונס
סטרומייל עמנואל סוויפט (באנגלית: Stromile Emanuel Swift; נולד ב-21 בנובמבר 1979) הוא כדורסלן עבר אמריקאי, אשר שיחק בליגת ה-NBA בין השנים 2000–2009. בהתחשב בכך שנבחר בבחירה השנייה של דראפט ה-NBA‏ 2000, הקריירה של סוויפט נחשבת כמאכזבת, והבחירה בו על ידי ונקובר גריזליס זכתה לביקורות רבות לאורך השנים. ממוצעיו הכוללים לאורך הקריירה הם 8.4 נקודות, 4.6 ריבאונדים ו-1.2 חסימות למשחק.
קריירת מכללות

סוויפט נולד בעיר שריבפורט שבלואיזיאנה, ובשנת 1998 החל ללמוד באוניברסיטת המדינה של לואיזיאנה. בעונתו השנייה בקבוצת הכדורסל של האוניברסיטה רשם ממוצעים של 16.2 נקודות, 8.2 ריבאונדים ו-2.8 חסימות למשחק, והוביל אותה למעמד שמינית גמר טורניר אליפות המכללות (NCAA Sweet Sixteen), לראשונה מאז 1987. בסיום אותה עונה, שהייתה האחרונה שלו בליגת המכללות, זכה בתואר שחקן העונה של "המחוז הדרום-מזרחי" (SEC), ונבחר לחמישייה השנייה של העונה בליגת המכללות (Second-team All-American).
קריירת משחק

בדראפט ה-NBA‏ 2000 נלקח סוויפט על ידי ונקובר גריזליס בבחירה השנייה, אחרי קניון מרטין שנבחר ראשון. חרף הציפיות הגבוהות ממנו, התקשה סוויפט בעונתו הראשונה בליגה וקלע 4.9 נקודות בממוצע למשחק בלבד. ב-4 העונות הבאות הציג שיפור קל, והעמיד במהלכן ממוצעים של 10.2 נקודות ו-5.4 ריבאונדים למשחק כשחקן ספסל. ב-20 בנובמבר 2002 קבע שיא מועדון של 8 חסימות במשחק הגריזליס מול פילדלפיה 76'.
לקראת עונת 2005/2006 חתם על חוזה ל-4 עונות ביוסטון רוקטס. לאחר עונה אחת ביוסטון נשלח (יחד עם רודי גיי) בחזרה לממפיס, בתמורה לשיין באטייה. בפברואר 2008 הועבר בטרייד נוסף לניו ג'רזי נטס בתמורה לג'ייסון קולינס, וכשנה לאחר מכן שוחרר מהנטס וחתם על חוזה עד לסיום עונת 2008/2009 בפיניקס סאנס.
בעונת 2009/2010 שיחק עבור שאנדונג ליונס מהליגה הסינית, בטרם פרש ממשחק בקיץ 2010.
הערות שוליים

↑  ‏20 ה"באסטים" הגדולים ביותר מאז שנת 2000, באתר thesportster.com,‏ 11 בספטמבר 2018
↑  ‏20 ה"באסטים" הגדולים בתולדות ה-NBA, באתר foxsports.com,‏ 20 באוקטובר 2016
↑  נזכרים בדראפט 2000 הנוראי, באתר bleacherreport.com,‏ 22 ביוני 2015
↑  סטטיסטיקות ה-NBA של סוויפט, באתר basketball-reference.com
↑  סטטיסטיקות המכללות של סוויפט, באתר sports-reference.com
↑  רשימת הנבחרים בדראפט 2000, באתר basketball-reference.com
↑  סטטיסטיקות המשחק בין ממפיס לפילדלפיה, באתר basketball-reference.com
↑  סוויפט חותם על חוזה ביוסטון, באתר הקבוצה, 2 באוגוסט 2005
↑  ממפיס מצרפת את סוויפט וגיי, באתר הקבוצה, 12 ביולי 2006
↑  סוויפט חותם על חוזה בפיניקס, באתר ESPN,‏ 5 במרץ 2009
↑  סוויפט חותם על חוזה בשאנדונג, באתר cri.cn,‏ 17 בנובמבר 2009
סורת א-רחמן

| --- | --- |

28 הפסוקים הראשונים מסורת א-רחמן
 שם מתורגם:  סורת הרחמן
 מספר הסורה:  55
 מספר פסוקים:  78
 מיקום:  מכה
 ויקיטקסט:  סורה 55
 → סורת אל-קמרסורת אל-ואקעה ←
סורת א-רחמן (בערבית: سورة الرحمن) היא הפרק ה-55 בקוראן, והיא מכילה 78 פסוקים, 352 מילים ו-1647 אותיות.
הסורה בולטת בין השאר בעקבות האמירה "לאיזה מחסדי ריבונכם תתכחשו?" שחוזרת על עצמה 30 פעמים בסורה.
שם הסורה

שמה של הסורה נגזר מהפסוק הראשון שלה, אשר מכיל מילה אחת בלבד, והיא "הרחמן".
תוכן הסורה

מבחינה פואטית, ניתן לחלק את א-רחמן לשלושה חלקים:
פסוקים 1–30 מעמיקים בדבר התופעות הטבעיות שנבראו לכאורה על ידי אללה, ועל כל החסד שהוא לכאורה העניק ומעניק לשוכני כל העולמות.
פסוקים 31 - 45 מתארים את פסק הדין הסופי ואת העונש הנורא שיוטל על הרשעים.
פסוקים 46–78, מפרטים את התענוגות הממתינים לצדיקים בגן עדן.
אחד הנושאים העיקריים של הסורה הוא נושא הכרת התודה. לאורך כל פסוקיה, הסורה מזכירה לבני האדם את החסדים שהם קיבלו לכאורה מאללה. אומנם הרעיון שהכרת התודה של האדם כלפי אללה אינה עולה בקנה אחד עם רחמים עצומים של אללה הוא נושא מרכזי, חוזר ונשנה בקוראן, ובמיוחד בסורות שקדמו לסורה הזאת, בסורת א-רחמן הופך הנושא לעיקרי. הוא נושא פואטי חשוב לנושא זה.
פסוקים 1–4 מזכירים לאדם שאללה הוא זה שלכאורה נתן לו את היכולת לתקשר (עם בני אדם אחרים וכו'), ואף העניק לו את הקוראן כמקור להדרכה.
פסוקים 5–30 מזכירים לאדם שלל ברכות וחסדים שהוא קיבל לכאורה מאללה, ומוצגים אותות וסימנים שלכאורה האדם יכול למצוא בעולם הטבע.
פסוקים 5–6 מדגישים כי כל המערכות של היקום פועלות כביכול תחת ריבונותו של אללה, ושכל דבר בארץ ובשמים כפוף לכאורה לפקודה שלו בלבד.
בפסוקים 10–25, מלבד אזכור הפלאים והחסדים הנובעים לכאורה מכוחו של אללה, נעשו אזכורים לאותם דברים בעולם שמהם בני האדם מפיקים תועלת.
תכונה חשובה בסורה הזאת היא שזאת הסורה היחידה בקוראן שבה מלבד האנשים, גם השדים זוכים להתייחסות ישירה. למרות שבמקורות נוספים בקוראן יש התייחסות אל השדים, ואזכורים לכך שהם, בדומה לבני האדם, בעלי בחירה חופשית, ואפשרות להאמין או לא להאמין, בסורה הזאת מובהר באופן חד משמעי שהמסר של הקוראן הוא לא רק לבני האדם, אלא מיועד גם לשדים. אומנם בפסוקים הראשונים הסורה פונה רק לבני האדם, מפסוק 13 ואילך, הסורה פונה לבני האדם ולשדים גם יחד.
אזכור בחדית'

עבדאללה אבן מסעוד אמר שהוא שמע את מוחמד אומר שלכל דבר יש קישוט, ושהקישוט של הקוראן הוא סורת א-רחמן.
חשיבות הסורה בתרבות האסלאמית

סורת א-רחמן היא אחת הסורות אשר נחשבות מאוד בתרבות האסלאמית. באיראן, עומדת סורה זו במרכז מסורות חברתיות רבות, ואף נאמרת בטקסי האבלות ילה על הנפטר.
הערות שוליים

↑  TheLastDialogue, Surah Ar Rahman Summary, The Last Dialogue, ‏2019-03-07 (באנגלית)
↑  ipfs
↑  biographical sketch of A.R. rahman in about 100 -150 words - Brainly.in, brainly.in (באנגלית)
↑  Surah Al-Rehman "Fabi-Ayyi Ala-i Rabbikuma Tukaththiban" and Bismillah – IslamicHandicrafts.com, www.islamichandicrafts.com
↑  Surah al-Rahman, Chapter 55, Verses 1 - 32, Al-Islam.org, ‏2014-01-24 (באנגלית)
↑  Chapter Introductions To The Quran - Page 6 - CSS Forums, www.cssforum.com.pk
↑  55;Sura Ar-Rahman, InfopediaPk - All Facts in One Site! (באנגלית)
↑  Transliteration of Surah Ar-Rahman in Roman Script with English and Arabic, www.quran411.com
↑  Efficacy of Surah Al-Rehman in Managing Depression in Muslim Women | Rafia Rafique | Request PDF, ResearchGate (באנגלית)
↑  Sura al-Rahman, WikiShia (באנגלית)
| 0 | 1 | 2 |
| --- | --- | --- |
| הסורה הקודמת: סורת אל-קמר | הקוראן | הסורה הבאה: סורת אל-ואקעה |
| הסורה הקודמת: סורת אל-קמר | סורה 55 | הסורה הבאה: סורת אל-ואקעה |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  NLI: 987008877326505171  BnF: cb17837499t (data)  GND: 7739976-6  LCCN: n93031987  MusicBrainz work: a0a4c1d0-db79-4f6d-9036-c32fed430833  SUDOC: 241155118  TDVİA: rahman-suresi  VIAF: 199581868   WorldCat (עם VIAF): 199581868
סיגריד הליסין לונד

| --- | --- |
אין תמונה חופשית
 לידה:  23 בפברואר 1892 אוסלו, האיחוד השוודי-נורווגי 
 פטירה:  8 בדצמבר 1987 (בגיל 95) אוסלו, נורווגיה 
 מקום קבורה:  Vestre gravlund 
 מדינה:  נורווגיה 
 מקצוע:  פעילת זכויות נשים 
 בן או בת זוג:  דיטריך ה. לונד (24 במרץ 1923–?) 
 צאצאים:  ברנט לונד 
 מידע חסידת אומות העולם
 פרסים והוקרה:  חסידת אומות העולם (14 במאי 2006) 
 קישורים חיצוניים
 יד ושם:  סיגריד הליסין לונד
 
סיגריד הליסין-לונד (בנורווגיה: Sigrid Helliesen-Lund;‏ 23 בפברואר 1892 – 8 בדצמבר 1987) הייתה פעילת שלום נורווגית וחסידת אומות העולם, אשר הצילה יהודים רבים מהנאצים במלחמת העולם השנייה. את פעילותה בהצלת יהודים בשואה, סיגריד התחילה בפראג, כאשר הצליחה להבריח שלושים ושבעה ילדים יהודים לנורווגיה. בנוסף, סיגריד הייתה מאוד מעורבת בתמיכה בבית ילדים יהודים באוסלו, ולאחר השתלטות הנאצים על נורווגיה, סיגיריד עזרה בחילוץ והברחת הילדים מנורווגיה למקום מבטחים בשוודיה. ב-25 באוקטובר 1942, סיגריד קיבלה מידע מודיעיני שהנאצים מתכננים לאסוף גברים יהודים ולשלוח אותם למחנות. סיגריד, שלא סמכה על הטלפון, החליטה לעבור בעצמה בבתי היהודים על מנת להזהיר אותם. לאחר כחודש, סיגריד קיבלה מידע נוסף על ריכוז כל היהודים על ידי הנאצים. הפעם סיגריד סיעה במציאת מקומות מחבוא למשפחות יהודיות רבות ואף הצליחה להבריח אותם מנורווגיה. ב-14 במאי 2006 יד ושם הכירה בסיגריד הילסין-לונד כחסידת אומות העולם.
ביוגרפיה

סיגריד הילסין-לונד נולדה ב-23 בפברואר 1892, באוסלו שנורווגיה, לאב נורווגי בשם הנריק מיכאל הליסין (Henrik Michael Helliesen) ולאם שוודית בשם אולריקה אווה אגוסטה וון ארנהיים (Ulrica Ewa Augusta von Ehrenheim). סיגריד גדלה בבית שעודד אומנות ואינטלקט, ולכן פיתחה רוח עצמאית מוקדם בחייה וסירבה לעשות קונפורמציה בכנסייה הנורווגית. סיגריד קיבלה את ההסמכה האקדמית ב-1911 והחלה לימודים במוזיקה ווקאלית באוסלו (שאז נקראה קריסטיאנה), ביירוית ופריס. מופעה הראשון היה ב-1918 באוסלו. אולם, סיגריד פיתחה מחלת נשימה ולכן נאלצה להפסיק את קריירת השירה שלה.
סיגריד התחתנה עם דידריך לונד ב-1923. היו להם שני ילדים: ברנט ואריק. לאריק, הצעיר, היה תסמונת דאון. סיגריד התחילה את הסיוע ההומניטרי שלה ב-1927 כאשר גרה עם משפחתה בעיירה בשם אודה. שם, היא הפגינה כנגד מה שלדעתה היו הבדלים בלתי מקובלים בין מעמדות החברה. לאחר שבקרה בגרמניה ב-1934, היא הצטרפה לליגת הנשים הבינלאומית לשלום וחירות ב-1935. באותה תקופה, החלה לסייע לפליטים. סיגריד החלה לפעול יחד עם ה-Nansenhjelpen והמשיכה את הסיוע שלה גם במלחמת העולם השנייה כאשר נורווגיה הייתה תחת הכיבוש הנאצי. באותו הזמן, היא החלה לסייע לילדים עם צרכים מיוחדים.
ביוגרפיה > הפעילות בתקופת השואה להצלת יהודים

בסתיו 1939, סיגריד נסעה לפרג כדי להבריח 37 ילדים יהודים לנורווגיה ולהציל אותם מהשמדה. לאחר מכן היא החלה לפעול בבית ילדים יהודים. ב-1942, כאשר הנאצים החלו לרדוף את היהודים בנורווגיה, סיגריד עזרה להחביא ולהבריח יהודים ולהצילם מהנאצים. ב-25 באוקטובר קיבלה טלפון מאדם זר שאמר לה: "תהיה מסיבה גדולה הלילה. אבל ניקח רק אריזות גדולות." סיגריד מספרת בספרה שבהתחלה לא הבינה מה כוונתו של האיש, אך לאחר מכן הבינה שמדובר ביהודים, וש-"האריזות הגדולות" זה הגברים. סיגריד מיהרה לספר ליהודים שהכירה כדי שיעבירו זאת הלאה. לאחר כחודש אדם בא לביתה ואמר לה: "הלילה וודאי תהיה עוד מסיבה, והפעם ניקח גם אריזות קטנות." סיגריד מיד הבינה שמדובר הפעם גם בנשים ובילדים. הפעם סיגריד עברה בכל בתי היהודים שיכלה ועזרה לכמה משפחות למצוא מקומות מחבוא. בנוסף, הלכה להזהיר את בית הילדים היהודי, ועזרה להחביא את הילדים.
בפברואר 1944 סיגריד נאלצה לברוח מנורווגיה לשוודיה. שם היא הפכה לאחראית על ארגון סעד שמטרתו לעזור לנורווגים שהוחזרו ממחנות ריכוז נאצים.
לאחר המלחמה, סיגריד המשיכה בסיוע לנורווגים שחזרו ממחנות ריכוז, והרחיבה את תחום הסיוע שלה גם לנורווגים מהצי הסוחר הנורווגי אשר תרמו למאמץ המלחמתי. בנוסף, גם הייתה יושבת הראש של הארגון "להציל את הילדים" בנורווגיה. סיגריד הצטרפה רשמית לקהילה הקוויקרית באוסלו ב-1947, והפכה לקול מוביל בחברה הקוויקרית הגלובלית.
סיגריד היליסין-לונד נפטרה ב-1987, באוסלו, כשהייתה בת 95.
סיגריד הילסין-לונד הוכרה כחסידת אומות עולם ב-14 במאי 2006, וניטע עץ לכבוד המחתרת הנורווגית בכללותה ללא ציון שמות.
הערות שוליים

↑  Wikipedia. Sigrid Helliesen Lund. 2015. Sigrid Helliesen Lundערך וויקיפדיה על חסידת אומות העולם/ סיגריד הילסין-לונד
↑  אתר יד ושם. The Righteous Among The Nations: The Lund Family.
↑  תיק חסיד אומות העולם מארכיון יד ושם
| --- | --- |
בקרת זהויות :  NLI: 987012427466205171  GND: 124602355  ISNI: 0000 0000 2256 887X  LCCN: n82149276  NTA: 07101778X  VIAF: 23078768   WorldCat (עם VIAF): 23078768
עונת 2003/2004 בליגת המשנה ההולנדית

| --- | --- |
 מספר משתתפות:  19
 הזוכה:  דן בוס, דה חראפסחאפ
 מספר משחקים:  342
 מספר שערים:  1091 (3.19 בממוצע למשחק)
 מלך השערים:  קלאס יאן הונטלאר (26) אפלדורן
 → עונת 2002/2003עונת 2004/2005 ←
 
עונת 2003/2004 בליגת המשנה ההולנדית הייתה העונה ה-48 של ליגת המשנה ההולנדית, שהיא הליגה ההולנדית השנייה.
בסיום עונה זו, דן בוס ודה חראפסחאפ העפילו לליגה הראשונה.
מבנה

על ניצחון הוענקו 3 נקודות ועל תיקו נקודה בודדת. הליגה כללה 19 קבוצות, 16 ששיחקו בעונה הקודמת בליגה, אליהן הצטרפו, היורדות מליגת העל, דה חראפסחאפ ואקסלסיור רוטרדם והעולה מהליגות החובבניות אפלדורן ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה.
4 הקבוצות המדורגות ושתי הקבוצות במקומות 2 ו-3 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו 3 קבוצות מליגת המשנה וקבוצה אחת מליגת העל, אשר שיחקו צמד משחקים כנגד 3 היריבות בבית, 6 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | דן בוס  | 36 | 22 | 8 | 6 | 85 | 48 | 37 | 74 | העפלה לליגת העל |
| 2. | אקסלסיור רוטרדם  | 36 | 22 | 8 | 6 | 70 | 39 | 31 | 74 | העפלה לפלייאוף העלייה |
| 3. | ספרטה רוטרדם  | 36 | 21 | 6 | 9 | 76 | 43 | 33 | 69 | העפלה לפלייאוף העלייה |
| 4. | הראקלס אלמלו  | 36 | 19 | 10 | 7 | 71 | 42 | 29 | 67 | העפלה לפלייאוף העלייה |
| 5. | הלמונד ספורט  | 36 | 19 | 8 | 9 | 66 | 42 | 24 | 65 | העפלה לפלייאוף העלייה |
| 6. | דה חראפסחאפ  | 36 | 18 | 10 | 8 | 63 | 43 | 20 | 64 | העפלה לפלייאוף העלייה |
| 7. | פנלו  | 36 | 19 | 4 | 13 | 76 | 62 | 14 | 61 | העפלה לפלייאוף העלייה |
| 8. | אמן  | 36 | 17 | 10 | 9 | 65 | 54 | 11 | 61 |  |
| 9. | גו אהד איגלס  | 36 | 15 | 8 | 13 | 79 | 63 | 16 | 53 |  |
| 10. | אפלדורן  | 36 | 14 | 8 | 14 | 63 | 54 | 9 | 50 |  |
| 11. | טופ אוס  | 36 | 12 | 9 | 15 | 57 | 60 | 3- | 45 |  |
| 12. | טלסטאר ספורטקלאב  | 36 | 12 | 8 | 16 | 55 | 62 | 7- | 44 |  |
| 13. | הארלם  | 36 | 10 | 9 | 17 | 41 | 63 | 22- | 39 |  |
| 14. | פיינדאם  | 36 | 7 | 15 | 14 | 46 | 71 | 25- | 36 |  |
| 15. | דורדרכט 90  | 36 | 5 | 15 | 16 | 33 | 60 | 27- | 30 |  |
| 16. | מועדון הכדורגל איינדהובן  | 36 | 6 | 12 | 18 | 40 | 69 | 29- | 30 |  |
| 17. | קמבור  | 36 | 6 | 10 | 20 | 35 | 65 | 30- | 28 |  |
| 18. | מאסטריכט  | 36 | 6 | 10 | 20 | 32 | 70 | 38- | 28 |  |
| 19. | פורטונה סיטארד  | 36 | 3 | 10 | 23 | 38 | 81 | 43- | 19 |  |
טבלת הליגה > פלייאוף העלייה

8 קבוצות הרכיבו את שלב הפלייאוף, 2 הקבוצות שסיימו במקומות 2 ו-3 ו-4 הקבוצות המדורגות אליהן הצטרפו 2 קבוצות מליגת העל ממקומות 16 ו-17
שתי המנצחות בשלב הפלייאוף, אחת מכל בית זכתה בכרטיס לעונה הבאה בליגת העל
ירדה מליגת העל
נשארה בליגת העל
העפילה מליגת המשנה
נשארה בליגת המשנה
טבלת הליגה > פלייאוף העלייה > בית א

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | ויטסה ארנהם  | 6 | 4 | 2 | 0 | 14 | 4 | 10 | 14 | ליגת העל |
| 2. | פנלו  | 6 | 2 | 2 | 2 | 9 | 8 | 1 | 8 | ליגת המשנה |
| 3. | ספרטה רוטרדם  | 6 | 1 | 3 | 2 | 8 | 10 | 2- | 6 | ליגת המשנה |
| 4. | הלמונד ספורט  | 6 | 0 | 3 | 3 | 7 | 16 | 9- | 3 | ליגת המשנה |
טבלת הליגה > פלייאוף העלייה > בית ב'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | דה חראפסחאפ  | 6 | 4 | 1 | 1 | 10 | 4 | 6 | 13 | ליגת העל |
| 2. | הראקלס אלמלו  | 6 | 3 | 2 | 1 | 11 | 6 | 5 | 11 | ליגת המשנה |
| 3. | אקסלסיור רוטרדם  | 6 | 2 | 2 | 2 | 8 | 8 | 0 | 8 | ליגת המשנה |
| 4. | פולנדם  | 6 | 0 | 1 | 5 | 4 | 15 | 11- | 1 | ליגת המשנה |
| עונות בליגת המשנה ההולנדית |
| --- | --- | --- |
| ליגת המשנה ההולנדית | 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 |  |
סטרומטה

הסטרומטה או סטרומטאיס (ביוונית: Στρώματα,‏ Στρωματεῖς, "מעשה טלאים"), שנקרא גם "קובץ מעורב", הוא השלישי בטרילוגיית החיבורים של קלמנס מאלכסנדריה (150–215 לספירה לערך) על החיים הנוצריים (השניים האחרים: "פרוטפטיקוס" (אנ') – "הטפה אל היוונים", ו"פאידגוגוס" (אנ')).
קלמנס כינה את החיבור בשם זה, מכיוון שהוא עוסק במגוון עניינים גדול. החיבור מרחיק לכת יותר משני קודמיו ומכוון לשלמות החיים הנוצריים על ידי הכנסה אל ידע מלא. הוא מנסה, על סמך כתבי הקודש והמסורת, לתת תיאור של האמונה הנוצרית שיענה על כל דרישותיהם של אנשים מלומדים, ולהוביל את התלמיד למציאות הפנימית ביותר של אמונתו.
תוכן הסטרומטה, כפי ששמו מרמז, מגוון. ישנה מחלוקת על מקומו של החיבור בטרילוגיה - קלמנס התכוון בתחילה לכתוב את ה"דידאסקולוס", חיבור שאמור היה להשלים את ההדרכה המעשית של ה"פאידגוגוס" עם לימוד אינטלקטואלי יותר בתאולוגיה. הסטרומטה פחות שיטתי ומסודר משאר חיבוריו של קלמנס, וישנה תאוריה שהוא נועד לקהל קוראים אזוטרי מוגבל.
שאלת הספר השמיני

קלמנס התכוון להכין ספר אחד בלבד, אולם לפחות שבעה צמחו מתוכו, מבלי שהוא טיפל בכל הנושאים שהוצעו. היעדרם של דברים מסוימים שהובטחו בהחלט, הביא מלומדים לשאול האם הוא כתב ספר שמיני, כפי שנראה מדברי אוסביוס והפלורילגיה (אנ'), ונעשו ניסיונות שונים לזהות כתבים קצרים או מקוטעים של חיבורו שאולי היו חלק מהספר הזה. פוטיוס, שכתב במאה ה-9, מצא טקסטים שונים שנוספו לכתבי יד של שבעת הספרים הקאנוניים, שהובילו את דניאל היינסיוס (אנ')‏ (1580–1655) להציע כי הספר השמיני המקורי אבד, והוא זיהה את הטקסט שנטען שהוא מתוך הספר השמיני, כקטעים מתוך ה"היפופוטוסס" (Hypopotoses).
בכל מקרה, ה"קטעים" וה"בחירות", אשר יחד עם חלק ממסה על שיטה לוגית, מיוחסים לספר השמיני של הסטרומטה בכתב יד יחיד מהמאה ה-11, אינם חלק מה"היפוטיפוסס" (Hypotyposes), שידוע שקלמנס כתב. חיבור זה היה פרשנות קצרה על פרקים נבחרים המכסים את כל הביבליה, כפי שמוצג בקטעים שנשמרו על ידי אויקומניוס (אנ') ובגרסה הלטינית של הפרשנות על האגרות הקתוליות שנעשתה לפי דרישתו של קאסיודורוס.
הערות שוליים

↑  הגיית השמות ביוונית: סטרומטה (במלעיל דמלעיל), סטרומטאיס (במלרע).
↑  הברית החדשה, הבשורה על-פי לוקאס, פרק י"ד, פסוקים 25–27: "וַהֲמוֹן עַם־רָב הֹלְכִים אִתּוֹ וַיִּפֶן וַיֹּאמֶר אֲלֵיהֶם׃ אִישׁ כִּי־יָבוֹא אֵלַי וְלֹא יִשְׂנָא אֶת־אָבִיו וְאֶת־אִמּוֹ וְאֶת־אִשְׁתּוֹ וְאֶת־בָּנָיו וְאֶת־אֶחָיו וְאֶת־אַחְיֹתָיו וְאַף גַּם־אֶת־נַפְשׁוֹ לֹא יוּכַל לִהְיוֹת תַּלְמִידִי׃ וַאֲשֶׁר לֹא יִשָׂא אֶת־צְלוּבוֹ וּבָא אַחֲרָי לֹא יוּכַל לִהְיוֹת תַּלְמִידִי".
↑  ספר שמות, פרק כ', פסוק י"א: "כַּבֵּד אֶת אָבִיךָ וְאֶת אִמֶּךָ לְמַעַן יַאֲרִכוּן יָמֶיךָ עַל הָאֲדָמָה אֲשֶׁר יְהוָה אֱלֹהֶיךָ נֹתֵן לָךְ".
↑  אוסביוס, תולדות הכנסייה, ספר 6, פרק 13, סעיף 1.
| --- | --- |
בקרת זהויות :  NLI: 987007585850805171  PLWABN: 9810663512705606  BNE: XX1976117  BnF: cb120099917 (data)  GND: 4482955-3  LCCN: n82158788  SELIBR: 341755  SUDOC: 075038447  VcBA: 492/31520  VIAF: 181042292   WorldCat (עם VIAF): 181042292
סינקלייר ויקס

צ'ארלס סינקלייר ויקס (באנגלית: Charles Sinclair Weeks,‏ 15 ביוני 1893 – 7 בפברואר 1972) היה פוליטיקאי אמריקאי מן המפלגה הרפובליקנית אשר כיהן כסנאטור ממדינת מסצ'וסטס בשנת 1944 וכמזכיר המסחר של ארצות הברית בשנים 1953-1958 תחת ממשלו של הנשיא דווייט אייזנהאואר.
ביוגרפיה

ויקס נולד בעיר ניוטון שבמערב מסצ'וסטס בשנת 1893. אביו, ג'ון ויקס, היה אף הוא פוליטיקאי אשר כיהן כחבר הקונגרס של ארצות הברית בשנים 1905-1919 וכמזכיר המלחמה של ארצות הברית בשנים 1921-1925. ויקס למד באוניברסיטת הרווארד ושירת במשמר הלאומי בגבול בין ארצות הברית למקסיקו. לאחר השירות החל לעבוד בעולם העסקים. תפקידו הפוליטי הראשון היה ראשות עיריית ניוטון בשנים 1930-1935.
בשנת 1944 החליף את מקומו של הנרי קבוט לודג' הבן בסנאט, אך לא התמודד בבחירות שנערכו באותה השנה ולכן לא המשיך בתפקיד. בשנים אלו לקח חלק מרכזי בפעילות המפלגה הרפובליקנית וב-AEI.
עם כניסתו של דוויט אייזנהואר לתפקיד נשיא ארצות הברית, מונה ויקס לתפקיד מזכיר הסחר. בשנת 1958 פרש מהתפקיד עקב סיבות בריאותיות.
הוא נפטר ב-7 בפברואר 1972, בגיל 78, במסצ'וסטס. הוא קבור בניו המפשייר.
עיר נסיך ז'ינגז'יאנג

| --- | --- |

שער צ'נגיון המלכותי
 מידע כללי
 סוג:  אתר היסטורי, cultural heritage of China 
 מיקום:  גווילין
 מדינה:  הרפובליקה העממית של סין הרפובליקה העממית של סין
 הקמה ובנייה
 תקופת הבנייה:  1372–1392 (כ־20 שנה)
 קואורדינטות:  25°17′05″N 110°17′40″E﻿ / ﻿25.284637°N 110.294556°E﻿ / 25.284637; 110.294556
 www.glwangcheng.com
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןעיר נסיך ז'ינגז'יאנג(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןעיר נסיך ז'ינגז'יאנג
 
ארמון צ'נגיון - הארמון המרכזי
גבעה מסוג מגדל קרסט המכונה "פסגת היופי" - בחלק הצפוני של המתחם
הכניסה למערת השלום
עיר נסיך ז'ינגז'יאנג או ארמון נסיך ז'ינגז'יאנג (בסינית: 靖江王城, פין-יין: Jìngjiāng wángchéng) הוא אתר היסטורי במרכז העיר גווילין, שבמחוז גואנגשי שבסין.
היסטוריה

האתר נבנה בתקופת שושלת מינג בין בשנים 1372 ו-1392, על ידי ז'ו שואוקיאן, שהוענק לו התואר "נסיך ז'ינגז'יאנג" מקרוב משפחתו חונגוו, קיסר סין - מייסד שושלת מינג.
בתחילה התגורר הנסיך בעיר ז'ינגז'יאנג (כיום נפה עירונית במחוז ג'יאנגסו). למעלה מ-20 שנים הוא בנה את עיר הבירה חדשה שלו החדשה, הממוקמת כיום במרכז העיר גווילין, לצד הנהר לי.
מאז בנייתו, באתר זה התגוררו 14 נסיכים מ-12 דורות בתקופת שושלת מינג. סון יאט-סן - הנשיא הראשון של הרפובליקה הסינית (1912–1949), התגורר במקום בשנת 1921.
המקום נשרף מספר פעמים, ובכל זאת נשמר עד היום, ומאז 1993 מוגן על ידי הרפובליקה העממית של סין כאתר שימור לאומי. מאז 1932 שוכנת במקום האוניברסיטה הרגילה של גואנגשי (广西师范大学).
מבנה המקום

אורך המתחם מצפון לדרום 556 מטר, ורוחבו ממזרח למערב 355 מטר. סה"כ שטח של כ-198 דונמים, והוא מוקף חומות באורך 1.5 ק"מ, בגובה של כ-8 מטר ובעובי של 5.5 מטר. ארבעה שערים מקיפים את העיר מארבעת צדדיה
במקום מעל 40 בניינים, העיקריים שבהם: ארמון צ'נגיון - הארמון המרכזי, ארמון הקבורה הקיסרי, שער צ'נגיון המלכותי, מקדש השמיים הקיסרי, המקדש הקדמון. כל המבנים מעוטרים בקירות אדומים ובאריחים צהובים, שהם הצבעים האופייניים לארומונות בסין.
בחלק הצפוני של המתחם מתרוממת גבעה תלולה בגובה 66 מטר מסוג מגדל קרסט, המכונה "פסגת היופי". ניתן להגיע לפסגה באמצעות 306 מדרגות אבן, ממנה נשקף נוף של העיר גווילין. בפסגה מבנה בן 2 קומות.
למרגלות הגבעה - "מערת השלום". זוהי מערה טבעית, שעל קירותיה נחרטו דמויות שונות של אלים ושל שליטים מן העבר, וכן סימנים אסטרולוגיים עתיקים.
שער הכניסה הדרומי
לוח שיש מעוטר בכניסה לשער צ'נגיון
שני עובדי המקום בתלבושת מסורתית לפני שער הכניסה לארמון צ'נגיון
מערת השלום
סינקלודה שחורה

| סינקלודה שחורה |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: תנריים
סוג:: Cinclodes
מין:: סינקלודה שחורה
שם מדעי
 Cinclodes antarcticus ‏Garnot, 1826
תחום תפוצה


סינקלודה שחורה (שם מדעי: Cinclodes antarcticus) היא מין של ציפור ממשפחת התנריים אשר חיה בטבע בדרום אמריקה הדרומית עד לאיי פוקלנד.
ציפור זו בעלת נוצות שחורות, מקור דק ועדין ורגליים קצרות והיא מגיעה לאורך 18-23 ס"מ והיא בעל פנים בהירות יותר בצבע צהוב-ירקרק ועם פס חיוור מעל העין. ציפורים אלו קוראות בקול בעיקר בעת החיזור או כשהן עפות.
היא חיה באזורי חופים מעל אייים דרומיים שונים, באקלים קר ולעיתים סוער. היא חיה על סלעים, בערוגות עשבים נמוכים ואף יורדת לחוף לאזורים מכוסי חול או אצות. היא מחפשת את מזונה בקרבת החוף והאצות, שם היא צדה חסרי חוליות שונים, אך גם חוטפת טרף של עופות ים, ניזונה משיירים של יישובים אנושיים באזור ואף ניזונה מנבלות. כמה ציפורים חיות בקרבת מושבות של אריות ים ופילי ים והן מחפשות חרקים על עורם אך לפעמים גם פוצעות אותם ומוצצות מדמם, מעשה שגורם לבעליהם להבריח את הציפורים המטרידות.
ציפורים אלו מקננות על הקרקע, בין סלעים או על כרי עשבים. בתוך הקן 1-3 ביצים מוסוות הבוקעות כעבור שבועיים. הגוזלים הרכים פורחים כעבור שבועיים.
הציפור בעלת 2 תת-מינים:
Cinclodes antarcticus antarcticus - נפוץ באיי פוקלנד.
Cinclodes antarcticus maculirostris - נפוץ בדרום צ'ילה וארגנטינה עד לארץ האש, כף הורן וכמה איים תת-אנטארקטים.
הערות שוליים

↑  סינקלודה שחורה באתר הרשימה האדומה של IUCN
ערך זה הוא קצרמרבנושא עופות. אתם מוזמנים לתרום לוויקיפדיה ו.